**Info om bestilling af Skolekort til nyt skoleår 2025 – 2026**

Den 5. maj 2025

**Erstatningskort i juni måned:**

**Bestilles der erstatningskort i juni måned, udstedes et helt nyt rejsekort.
Har du allerede bestilt kort til næste Skoleår tjek om elevens kort er tjekket ind, du ser det ved at der under fanen bestilte kort for næste Skoleår er dannet en faktura. Er kort til næste Skoleår ikke tjekket ind/faktureret skal der igen bestilles til det nye Skoleår.**

**Skolekort på rejsekort**

Elever, der allerede har et Skolekort på rejsekort, skal beholde rejsekortet. I skal fortsat bestille Skolekort til eleverne på mitskolekort.dk – det nye skoleår kommer på elevens rejsekort.

Nye elever modtager et nyt rejsekort leveret til skolen eller på hjemmeadressen, hvis det er bestilt af skolen i forvejen.

**Det er vigtigt, at I informerer forældrene om, at eleverne skal beholde deres Skolekort (rejsekort), når skoleåret er slut.**

Eleverne skal tjekke rejsekortet ind og ud på det blå punkt i bus/tog/letbane. Der medfølger et følgebrev med praktisk info til elev og forældre. Se eksempel på følgebrev:

<https://www.midttrafik.dk/extranet/extranet-for-kommuner-og-region/vejledninger-fra-midttrafik/>.

Vær opmærksom på at informere via Skolens Aula eller anden informationsportal til forældrene. Læg gerne følgebrevet ud.

Midttrafik udsender løbende informationer eller link til websiden. Vi hjælper naturligvis med spørgsmål.

**Kontakt til Midttrafik**Al henvendelse vedrørende Skolekort sendes til mailadressen: skolekort@midttrafik.dk
Du kan også ringe til 70 210 230 / 2 for Skolekort.

**Refusion/bestilling i juni 2025**Skolekort for det afsluttende skoleår 2024/2025 bliver ikke refunderet i juni måned, da et Skolekort skal være gyldigt i mindst 30 dage.

Det er nu muligt at bestille erstatningskort frem til udløb af gyldig periode.

**Bestilling og levering**Vi håber at åbne for bestilling til skoleåret 2025-2026 i løbet af uge 21.

**Når du bestiller:**
Vær opmærksom på at du bestiller i det korrekte skoleår og ikke indeværende (på fanen Elevadministration vælges det korrekte skoleår). Tjek kortets start og slutdato, der bliver forkert, hvis du bestiller i et forkerte skoleår.

De forskellige skoler og kommuner har individuelle start og slut datoer. Vær omhyggelig med at få tilrettet dato inden bestilling. Der betales for alle de dage der bestilles til. Sidste skoledag næste skoleår vil være fredag den 26. juni. Er gyldighed til den 30. juni, betaler kommunen/skolen for de gyldige dage. Dette vil i praksis betyde, at hvis kortperioden starter på en onsdag, så vil bestillingen have slutdato på en tirsdag, dette ses ved bestilling, tilrettet periode markeret med grønt på elevadministrations siden.

Midttrafik kan fremadrettet ikke tjekke for gyldighed/dato eller zoner. Din bestilling går direkte til Rejsekort & Rejseplanen A/S.

Bemærk. Der er ikke foto på Skolekort.

*Tilret start og slutdato på kort til bestilling:*

·         Stå på Elevadministration og klik i den hvide firkant udfor de elever, der skal bestilles kort til Klik på ”ret markerede”

·         På fanen ”masseredigering” vælges ”skolelokation” og den korrekte lokation

·         Vælg ”betaler og produkt opsætning” vælg den korrekte lokation, såfremt der er flere valgmuligheder.

·         Nu vises kalenderfunktion, hvor korrekt start og slutdato kan vælges. Der skal på alle bestillinger vælges produktet RK. der står for rejsekort.

***Bestilte kort***Under fanen ”bestilte kort” vises de kort der er bestilt under år og dato. Bliver man i tvivl om en bestilling gik korrekt igennem, ses det her.

***Enkelt oprettelse af elev***Når elever er importeret og der kommer en enkelt ny, kan denne elev med fordel oprettes via fanen opret elev. Ændringer påvirker kun den ene elev, der vælges.

***Skjulte elever***importerede elever der ikke skal bestilles kort til ”skjules”. Husk at lede der, hvis du ikke kan finde de elever, du ved er importeret. Vælg fanen Elevadministration, klik på ”vis skjulte elever” og klik på søg. De skjulte elever vises nu gråtonet. Elever flyttes til bestillingssiden ved at markere dem og klik på ”vis markerede”

***Levering***
Bestillinger til skoleår 2025-2026 modtages på skolen eller direkte til elevens hjemmeadresse i løbet af 10 dage.

Skolekortet sendes direkte til elevens hjemmeadresse, hvis du har sendt mail til skolekort@midttrafik.dk med ønske om levering til elevens hjemmeadresse og modtaget et ok inden bestilling.
Se under fanen bestilte kort, hvor kort leveres og hvem der har bestilt kortet.

Bestillinger hen over sommerferieperioden sendes løbende til skolen eller elevens hjemmeadresse. Vær opmærksom på at der altid er 10 dages levering.

Levering til skolen forudsætter, at der er en åben postkasse til at levere i. Uden afleveringsmulighed returneres til Midttrafik. Der kan godt være lang ekspeditionstid på returpost.

**Foto og beskæring**Der er ikke foto på de nye Skolekort.

**GDPR**

Vær opmærksom på at oprettelse til Mit Skolekort er strengt personligt, der må ikke deles kode med andre personer. Der skal i stedet være oprettet adgang til hver enkelt person, der skal have adgang. De personer, der ikke længere er tilknyttet en kommune / Skole skal inaktiveres ved tilsendelse at mail til skolekort@midttrafik.dk.

**Nye/rejste skolesekretærer og kommune medarbejdere**

Ved ændring af kontaktperson, adresse eller EAN-nummer sendes der besked til Midttrafik, skolekort@midttrafik.dk. Under fanen Skole, vises aktive/inaktive sekretærer. Send mail hvis der findes sekretærer der skal inaktiveres. Under samme fane kan sekretæren på Skolen selv oprette nye brugere.

**Etui**

Du kan fortsat bestille etuier til beskyttelse af Skolekort (de tidligere klippekortetuier kan klippes til, så de passer perfekt). Send mail til Skolekort@midttrafik.dk

Oplys skolens navn, adresse samt antal, der skal fremsendes.

**Følgebrev til elevernes Skolekort**
Alle kort fremsendes med et følgebrev. Det er vigtigt, at eleverne tager brevet med hjem og fremviser til forældrene. I følgebrevet oplyses blandt andet, at eleverne ikke kan rejse på knækkede eller beskadigede kort. Der skal i sådanne tilfælde bestilles erstatningskort.

Eleverne/forældrene bør gøres opmærksom på at kortet er personligt. Rejser der andre på elevens kort betragtes det som dokumentfalsk.

**Første skoledag**
2025/2026 kan befordringsberettigede elever køre gratis til skole, hvis eleven kan fremvise det udløbne kort fra skoleår 2024/2025. Har de allerede modtaget det nye Skolekort på rejsekort, skal de aktivere det nye Skolekort ved at tjekke rejsekortet ind på det blå punkt.

Eleven skal købe billet, hvis

-      De ikke har tidligere har haft et Skolekort

-      Skolekortet er blevet væk i sommerferien

**Tea-Tabulex Tildeling af kort til elev**Mangler du vejledning til import via TEA-Tabulex, skriv til Skolekort@midttrafik.dk, så sender vi den til dig.

**Manglende rulning af elever i TEA Tabulex og KMD**Er der ikke rullet elever i KMD-Elev eller TEA-Tabulex til det kommende skoleår, kan det være årsag til, at der mangler elever. Når næste skoleår ”rulles”, kan de manglende elever importeres. Husk at markere de elever, der er befordringsberettiget i TEA eller KMD, så de kan importeres.

Inden import tjek om der er elever i det nye skoleår, som ikke længere er berettigede, eller som skal tildeles til skolekort. Regler om kilometer afstand fra indskoling til mellemtrin har forskellige krav.

**Brugermanual og videoguides**
Midttrafik oplægger brugermanual og andre informationer på hjemmesiden via dette link:  <https://www.midttrafik.dk/extranet/extranet-for-kommuner-og-region/vejledninger-fra-midttrafik/>

Brug vores videoguides, hvis du er i tvivl om noget.

**Adresseskift**Eleven har skiftet adresse. I TEA-Tabulex kan cpr-opslag slås fra, adressen indlægges manuelt på elevens fane, i Mit Skolekort klikkes der på ”opdater elev fra Tabulex”, den nye adresse opdateres og cpr-opslag slås til igen i TEA -Tabulex. Dette kan ikke gøres i KMD-Elev. Tilret manuelle zoner eller afvent ny adresse via Folkeregisteret.

**Refusion/ lukning af kort**Sekretæren på skolen, ”lukker” de udstedte kort. Kort skal ikke returneres til Midttrafik.

**Elever, der er bestilt kort til, forsvinder fra Skoler/opsamlingsskoler**Nogle sekretærer oplever at de elever, de har bestilt kort til, forsvinder fra deres skole. Det gælder fortrinsvis for elever, der er oprettet på det, vi kalder opsamlingsskoler (Nogle kommuner bestiller Skolekort til elever, der går på skoler udenfor egen kommune, oprettet som særlige skoler, hvor kun kommunen bestiller).

Når sekretæren på den skole, hvor eleven er tilmeldt ”trækker elevoplysninger” til skolens KMD eller TEA og importerer til Mit Skolekort fjernes eleven fra opsamlingsskolen. For at få vist eleven på opsamlingsskolen igen, skal eleven ”trækkes tilbage”. Det gøres ved igen at oprette eleven med cpr-nummer. Når eleven er tilbage på opsamlingsskolen, kan der bestilles nye kort eller erstatningskort.

**Specielt for Ringkøbing-Skjern Kommune**Det er kun elever med bopæl i Ringkøbing-Skjern Kommune, der må bevilges et Skolekort fra Ringkøbing-Skjern Kommune. Kortet gælder samtlige zoner i kommunen. Eleven bevilges ét kort for hele skoleåret. Kortet følger med eleven, ved skoleskift til en ny skole inden for kommunen.

Skolekort er ikke gyldig billet i Arriva tog. Det gælder strækningerne: Skjern til Herning og Skjern til Ølgod.

Eleverne kan rejse med Midtjyske Jernbaner (Tog 92), fra Skjern mod Ringkøbing - Ulfborg – Holstebro og Lemvig på deres Skolekort. Midtjyske Jernbaner er en del af Midttrafik.

Kortet skal lukkes, hvis eleven fraflytter kommunen.

Mister eleven sit Skolekort, SKAL der bestilles et erstatningskort. Vi oplever desværre, at der bestilles mange ”nye” kort i stedet for erstatningskort. Kontakt 70 210 230 / 2 for Skolekort, hvis du er i tvivl.

Elever der har bopæl udenfor kommunen, skal selv sørge for betaling af transport til skolen, eller ansøge om befordring hos deres hjemkommune.  Kontakt evt. Anette Thesbjerg Lauridsen i Skoleforvaltningen.

**Specielt for Horsens kommune**I Horsens kommune må der som følge af de nye GDPR-regler kun overføres elever, der er befordringsberettigede. De fleste skoler er derfor oprettet som CSV-skoler, hvor alt oprettes manuelt. Fejloprettede elever kan skjules og bliver ikke overført til det næste skoleår.

**Grupperejser i Midttrafik**
Midttrafik har følgende serviceniveau for grupperejser:

·         Midttrafik tilbyder grupperejser til skoler og institutioner

·         Der kan bestilles rejser til grupper på max 30 personer

·         Der kan først bestilles grupperejser til kørsel efter kl. 9.00 på hverdage

Priserne er følgende:

|  |  |
| --- | --- |
| Antal pr. gruppe: | Pris inkl. returrejse – uanset rejsens længde: |
| 2-10 | 170 |
| 11-15 | 240 |
| 16-20 | 310 |
| 21-25 | 390 |
| 26-30 | 460 |

 https://www.midttrafik.dk/billetter-og-priser/billetter/grupperejser/

Med venlig hilsen

Julie

Midttrafik